wannaphong/clean_thaiwikipedia huggingface dataset:
# ลิขิตริษยา
ลิขิตริษยา เป็นบทประพันธ์และบทโทรทัศน์โดย ปิยพร วายุภาพ กำกับการแสดงโดย ผิน เกรียงไกรสกุล สร้างเป็นละครโทรทัศน์ทางช่อง 7 ในปึ 2559 นำแสดงโดย กันตพงศ์ บำรุงรักษ์, อคัมย์สิริ สุวรรณศุข และ กาญจน์เกล้า ด้วยเศียรเกล้า ออกอากาศระหว่างวันที่ 8 มิถุนายน - 27 กรกฎาคม 2559 ฟิตติ้งละคร “ลิขิตริษยา“ ของผู้จัดป้ายแดง “เอ ศุภชัย“

 นักแสดง 
 ปี  พ.ศ. 2559 สถานีออกอากาศ  ช่อง 7 ผู้จัดละคร  มีเดีย สูตดิโอ บทโทรทัศน์  ปิยพร วายุภาพ ผู้กำกับการแสดง  ผิน เกรียงไกรสกุล หลวงเดชบริรักษ์ (หลวงเดช)  กันตพงศ์ บำรุงรักษ์ ซ่อนกลิ่น  อคัมย์สิริ สุวรรณศุข คุณหญิงโฉมฉาย / สร้อย  กาญจน์เกล้า ด้วยเศียรเกล้า กรองแก้ว  นิชานันท์ ฝั้นแก้ว พิศ  อุษณีย์ วัฒฐานะ นพ  วัชรบูล ลี้สุวรรณ ต้น/อรรถกร  วาทิต โสภา อรพิลาศ  ภัทรานิษฐ์ วิริยะบำรุงกิจ ตั้ม/บวรยศ/อัครยศ  เติมเศวตชัย นาคสุข เนตร  สิมิลัน สะกุณชะลายา หลวงพ่ออุเทน  สรพงศ์ ชาตรี พร  ศรุต วิจิตรานนท์ พระยาราชรักษ์  สุรวุฑ ไหมกัน คุณหญิงมณี  ธัญสินี พรมสุทธิ์ เจิม  ปัทมวรรณ นิยม ธูป  ชมพูนุช ปิยธรรมชัย ผล  รอง เค้ามูลคดี                                    นักแสดงรับเชิญ ทอง  กณิณ ปัทมนันถ์กล้วยณหทัย เจริญวโรดมจอมพิจิตร พวง  พรชนก ลาภิเศษพันธุ์ ก้าน  หรัณย์ กิ่งโพธิ์ต้น บวรยศ (ตอนเด็ก)  ด.ช. ภคพล ตัณฑ์พาณิชย์ ต้น (ตอนเด็ก)  ด.ช. ชาญคามิน ชยางกูร

 เพลงประกอบละคร 
 เพลง ลิขิตริษยา - เจนนิเฟอร์ คิ้ม
 เพลง เม็ดทราย - วาทิต โสภา
 เพลง คนดีที่โลกลืม - ปัทมวรรณ นิยม

 งานสร้าง 
ละครเรื่องลิขิตริษยา เป็นละครแนวย้อนยุค ผู้สร้างละคร ศุภชัย ศรีวิจิตร ได้รวมทีมนักแสดงแต่งหน้าทำผม สวมคาแรกเตอร์ด้วยเสื้อผ้าเครื่องแต่งกายสมัยรัชกาลที่ 7'ผู้จัดป้ายแดง7สีHD 'เอ ศุภชัย' ฟิตติ้ง 'ลิขิตริษยา' จั๊กจั่น ประชัน เกรซ แย่ง เอสต์

 รางวัล 
Fever Awards 2016 รางวัลละครยอดเยี่ยม ลิขิตริษยา
# ปลาเห็ดโคน
ปลาเห็ดโคน หรือ  ปลาซ่อนทราย หรือ ปลาบุรุด เป็นชื่อสามัญของปลาทะเลกระดูกแข็งในสกุล Sillago (/ซิล-ลา-โก/) ในวงศ์ปลาเห็ดโคน (Sillaginidae) เป็นปลาขนาดเล็ก มีความยาวประมาณ 15 เซนติเมตร มีส่วนหัวหลิม ลําตัวกลมยาวเรียวแบนข้างเล็กน้อย ลําตัวสีนํ้าตาลอ่อน หลังมีสีเข้มกว่าหรือสีเทา บางชนิดมีแต้มสีเข้มกว่าเรียงเป็นแถวอยู่ข้างลําตัวหรือพาดอยู่บนสันหลัง เป็นปลาที่อาศัยอยู่รวมกันเป็นฝูง มีพฤติกรรมไซ้ทรายหรือโคลนบริเวณแหล่งที่อยู่เพื่อหากินและหลบซ่อนตัว อันเป็นที่มาของชื่อ โดยพบบริเวณใกล้ชายฝั่ง ปากแม่น้ำ พงหญ้าทะเล หรือป่าชายเลน

การจำแนก
คำว่า Sillago เชื่อว่ามาจากชื่อท้องถิ่นในออสเตรเลีย เป็นไปได้มาจากแนวปะการังซิลลาโกใกล้เกาะวิตซันเดย์ในรัฐควีนส์แลนด์

ปลาเห็ดโคนแบ่งออกได้เป็น 31 ชนิด กระจายพันธุ์ในภูมิภาคอินโด-แปซิฟิก ตั้งแต่ชายฝั่งแอฟริกาจนถึงญี่ปุ่น และพบไกลถึงออสเตรเลีย

 Sillago aeolus Jordan & Evermann, 1902 (ปลาเห็ดโคนจุด)
 Sillago analis Whitley, 1943
 Sillago arabica McKay & McCarthy, 1989 
 Sillago argentifasciata Martin & Montalban, 1935 
 Sillago asiatica McKay, 1982 
 Sillago attenuata McKay, 1985 
 Sillago bassensis Cuvier, 1829 
 Sillago boutani Pellegrin, 1905 
 Sillago burrus Richardson, 1842 
 Sillago caudicula Kaga, Imamura, Nakaya, 2010 
 Sillago ciliata Cuvier, 1829 
 Sillago erythraea Cuvier, 1829
 Sillago flindersi McKay, 1985 
 Sillago indica McKay, Dutt & Sujatha, 1985 
 Sillago ingenuua McKay, 1985 
 Sillago intermedius Wongratana, 1977 (อาจจะเป็นชนิดเดียวกันกับ S. maculata)
 Sillago japonica Temminck & Schlegel, 1843 
 Sillago lutea McKay, 1985 
 Sillago maculata Quoy & Gaimard, 1824  (อาจจะเป็นชนิดเดียวกันกับ S. intermedius)
 Sillago megacephalus Lin, 1933 
 Sillago microps McKay, 1985 
 Sillago nierstraszi Hardenberg, 1941 
 Sillago parvisquamis Gill, 1861 
 Sillago robusta Stead, 1908 
 Sillago schomburgkii Peters, 1864 
 Sillago sihama Forsskål, 1775 (ปลาเห็ดโคน, ปลาช่อนทรายแก้ว)
 Sillago sinica Gao, Ji, Xiao, Xue, Yanagimoto & Setoguma, 2011
 Sillago soringa Dutt & Sujatha, 1982 
 Sillago suezensis Golani,  Fricke & Tikochinski, 2013 Golani, D., Fricke, R. & Tikochinski, Y. (2013): Sillago suezensis, a new whiting from the northern Red Sea, and status of Sillago erythraea Cuvier (Teleostei: Sillaginidae).  Journal of Natural History, 48 (7-8) [2014]: 413-428.
 Sillago vincenti McKay, 1980 
 Sillago vittata McKay, 1985 

เป็นปลาที่นิยมใช้บริโภค สามารถนำมาปรุงอาหารได้หลากหลาย เช่น ทอดกระเทียม แกงป่า หรือต้มยำ และเลี้ยงกันเป็นปลาสวยงาม
# Ы
ตัวอักษร Ы (ตัวเล็ก: ы) เป็นรูปแบบหนึ่งของอักษรซีริลลิก Ь และ І ผสมเข้ากัน โดยถูกใช้ในบริบทที่หลากหลายในสัทอักษรสากลแสดงนี้เสียงโดย 

ดูเพิ่ม
Î
Ư
Ъ
# จอห์น เชน (แพทย์)
จอห์น เชน (3 กุมภาพันธ์ ค.ศ. 1777 – 31 มกราคม ค.ศ. 1836) เป็นแพทย์ชาวสกอตแลนด์ เกิดที่เมืองลีธ มีบิดาที่มีชื่อเดียวกันและประกอบอาชีพแพทย์ เชนเรียนที่โรงเรียนมัธยมในเมืองลีธและเอดินบะระ ก่อนจะเรียนต่อที่มหาวิทยาลัยเอดินบะระเมื่ออายุได้ 15 ปี หลังเรียนจบ เชนทำงานเป็นศัลยแพทย์ในกองทัพและเข้าร่วมในยุทธการที่เนินวินเนการ์ ก่อนจะกลับไปทำงานกับบิดาJohn Cheyne - Whonamedit สิบปีต่อมา เชนย้ายไปอยู่ที่เมืองดับลินและทำงานที่โรงพยาบาลมีธ พร้อมทั้งเป็นอาจารย์สอนวิชาการแพทย์ในสนามรบ เขาเกษียณตนเองในปี ค.ศ. 1831 และเสียชีวิตที่เมืองเชอร์ริงตันในปี ค.ศ. 1836

เชนมีผลงานที่สำคัญคือ ร่วมกับวิลเลียม สโตกส์อธิบายการหายใจเชน–สโตกส์J. Cheyne: A case of apoplexy in which the fleshy part of the heart was converted into fat. Dublin Hospital Reports, 1818, 2: 216-223. Reprinted in F. A. Willius & T. E. Keys: Cardiac Classics, 1941, pp. 317-320William Stokes (1854), "Fatty degeneration of the heart." In his: The Diseases of the Heart and Aorta Dublin, by alok mishra pp. 320–327. ซึ่งเป็นการหายใจที่ผิดปกติ โดยผู้ป่วยจะหายใจลึกและเร็ว ตามด้วยหายใจช้าลงจนอาจหยุดหายใจ
# Ĩ
right
ตัวอักษร Ĩ (ตัวเล็ก: ĩ) เป็นรูปแบบหนึ่งของอักษรละติน I ที่มีทิลเดอ (tilde) อยู่ด้านบน โดยถูกใช้ในภาษาเวียดนามการเขียนใส่วรรณยุกต์

ดูเพิ่ม
Ã ã : อักษรละติน A ที่มี ทิลเดอ
Ẽ ẽ : อักษรละติน E ที่มี ทิลเดอ
I i : อักษรละติน I
Õ õ : อักษรละติน O ที่มี ทิลเดอ
Ũ ũ : อักษรละติน U ที่มี ทิลเดอ
Ỹ ỹ : อักษรละติน Y ที่มี ทิลเดอ
อักษรซีริลลิก И ที่มี ทิลเดอ
# Ò
ตัวอักษร Ò (ตัวเล็ก: ò) เป็นรูปแบบหนึ่งของอักษรละติน O ที่มีเกรฟแอกเซนต์ (grave accent) อยู่ด้านบน
ชื่อเรียก
ในภาษาคาชูเบียน เรียกว่า "แว"
อื่นๆ
ในภาษาเวียดนาม เป็นวรรณยุกต์ใส่เครื่องหมายเสริมอักษร
ดูเพิ่ม
O o : อักษรละติน O
Ó ó : อักษรละติน Ó
Ö ö : อักษรละติน Ö
Ơ ơ : อักษรละติน Ơ
# Ï
ตัวอักษร Ï (ตัวเล็ก: ï) เป็นรูปแบบหนึ่งของอักษรละติน I ที่มีอุมเล้าท์และไดแอร์เรซิส (umlaut, diaeresis) อยู่ด้านบน โดยถูกใช้ในบริบทที่หลากหลายในสัทอักษรสากล

ดูเพิ่ม
Ä ä : อักษรละติน A ที่มี diaeresis
Ë ë : อักษรละติน E ที่มี diaeresis
I i : อักษรละติน I
Î î : อักษรละติน I ที่มี เซอร์คัมเฟล็กซ์
Ö ö : อักษรละติน O ที่มี diaeresis
Ü ü : อักษรละติน U ที่มี diaeresis
Ÿ ÿ : อักษรละติน Y ที่มี diaeresis
อักษรซีริลลิก Ї (ใช้ในภาษายูเครน)
บันทึก
# ทิม วีเซอ
ทิม วีเซอ (, เกิด 17 ธันวาคม 2524) อดีต ผู้รักษาประตู ชาวเยอรมันจากสโมสร แวร์เดอร์ เบรเมน ซึ่งปัจจุบันได้ผันตัวมาเป็นนักมวยปล้ำอาชีพโดยได้เซ็นสัญญากับ ดับเบิลยูดับเบิลยูอี ค่ายมวยปล้ำชื่อดัง

 อาชีพนักฟุตบอล 
วีเซอเริ่มต้นอาชีพในฐานะนักเตะเยาวชนกับสโมสรเล็ก ๆ แห่งหนึ่งในปี พ.ศ. 2530 ก่อนที่อีก 2 ปีต่อมาจะได้ย้ายมาร่วมทีมเยาวชนของสโมสร ไบเออร์ 04 เลเวอร์คูเซิน และอยู่ในทีมเยาวชนของทีมห้างขายยานานถึง 10 ปีก่อนจะย้ายมาร่วมทีมสโมสร ฟอร์ทูน่า โคโลญจน์ เมื่อปี พ.ศ. 2542 ขณะอายุได้ 18 ปี

หลังจากนั้นจึงได้ย้ายมาร่วมทีมสำรองของสโมสร ไกเซอร์สเลาเทิร์น เมื่อปี พ.ศ. 2544 ก่อนจะก้าวขึ้นมาติดทีมชุดใหญ่เมื่อปี พ.ศ. 2545 และได้ขึ้นมาเป็นมือ 1 ของทีมในฤดูกาลต่อมา

จนกระทั่งในปี พ.ศ. 2548 สโมสร แวร์เดอร์ เบรเมน ได้ซื้อตัววีเซอเข้ามาร่วมทีมเพื่อมาแทน อันเดรียส ไรน์เค่ ที่อายุเยอะโดยฤดูกาลนั้นวีเซอสามารถพาทีมเจ้านกนางนวลภายใต้การคุมทีมของ โธมัส ชาฟ คว้าตำแหน่งรองแชมป์ไปครอง

หลังจากอยู่กับทีมเจ้านกนางนวลนานถึง 7 ปีวีเซอก็ได้ย้ายไปร่วมทีม ฮอฟเฟ่นไฮม์ เมื่อวันที่ 2 พฤษภาคม พ.ศ. 2555 ด้วยค่าตัวไม่เปิดเผยแต่ผลงานของเขากับทีมกลับตกลงและยังมีอาการบาดเจ็บรบกวนทำให้ในวันที่ 21 มกราคม พ.ศ. 2557 ทางสโมสรฮอฟเฟ่นไฮม์ได้ตัดสินใจยกเลิกสัญญาของวีเซอ

และในวันที่ 17 พฤศจิกายน พ.ศ. 2557 วีเซอก็ได้ประกาศแขวนถุงมืออย่างเป็นทางการเมื่ออายุได้ 33 ปี

 อาชีพนักมวยปล้ำ 

ในเดือน กันยายน พ.ศ. 2557 หรือ 2 เดือนก่อนจะประกาศแขวนถุงมือระหว่างเป็นนักเตะไร้สังกัดวีเซอได้ไปปรากฏตัวในฐานะคนตีระฆังรับเชิญให้กับ WWE ในการปล้ำแมตช์หนึ่งที่ นครแฟรงค์เฟิร์ต

โดยวีเซอได้เซ็นสัญญาเป็นนักมวยปล้ำฝึกหัดกับ WWE โดยถูกส่งไปอยู่ในส่วนของ NXT และในวันที่ 8 มิถุนายน พ.ศ. 2559 วีเซอได้เปิดเผยว่าตัวของเขาได้รับสัญญาการเป็นนักมวยปล้ำทดลองงานจาก ทริปเปิลเอช ซึ่งเป็นรองประธานฝ่ายพัฒนานักมวยปล้ำและได้ถูกส่งไปฝึกเพิ่มเติมกับ ดับเบิลยูดับเบิลยูอี เพอร์ฟอร์มเมนซ์ เซ็นเตอร์ เพื่อรอการเปิดตัวเป็นนักมวยปล้ำอาชีพ
# เฒ่าหัวหงอก
เฒ่าหัวหงอก  เป็นกระบองเพชรพื้นเมืองในเม็กซิโกตะวันออก เป็นพืชหายากในธรรมชาติ แต่มีการปลูกเลี้ยงทั่วไป ขนมาจากหนามที่เปลี่ยนรูปไป ทำให้ต้นเหมือนถูกปกคลุมด้วยหิมะสีขาว เป็นการปกป้องพืชจากอากาศเย็นและแสงแดด ชอบดินที่ระบายน้ำดีและแดดจัด ซึ่งทำให้ขนพัฒนาได้ดี
# เฒ่าทะเลทราย
เฒ่าทะเลทราย  เป็นกระบองเพชรที่เป็นพืชพื้นเมืองในพื้นที่สูงของเทือกเขาแอนดีสในอเมริกาใต้ กระจายพันธุ์ในอาร์เจนตินา โบลิเวีย และเปรู มีขนสีขาวปกคลุมต้นเมื่อป้องกันแสงแดดและอุณหภูมิที่สูงหรือต่ำเกินไป 

thumb|left|Oreorcereus celsianus ในกระถาง
# ลูอิส เจราร์โด มาซีอัส
ลูอิส เจราร์โด มาซีอัส (2 มีนาคม ค.ศ. 1971) เป็นผู้ตัดสินวอลเลย์บอลชาวเม็กซิโก ซึ่งได้รับการกล่าวถึงอย่างกว้างขวางทีมไทยจี้สอบ กก.วอลเลย์ ปมแพ้ยุ่น ยื่นทบทวน ระบบใหม่ : ข่าวสดออนไลน์

 ประวัติ 
ลูอิส เจราร์โด มาซีอัส เป็นผู้ตัดสินกีฬาวอลเลย์บอลระดับนานาชาติตั้งแต่ปี ค.ศ. 2005 ซึ่งเคยทำหน้าที่ผู้ตัดสินวอลเลย์บอลชายชิงแชมป์โลก และวอลเลย์บอลเวิลด์กรังด์ปรีซ์ 2011รู้จักผู้ตัดสิน'เม็กซิโก'ผู้ยัดเยียดคราบน้ำตาให้ทีมวอลเลย์บอลสาวไทย! - มติชน

ในปี ค.ศ. 2016 เมื่อครั้งที่วอลเลย์บอลหญิงทีมชาติไทย พบวอลเลย์บอลหญิงทีมชาติญี่ปุ่น ในการแข่งขันวอลเลย์บอลหญิงในโอลิมปิกรอบคัดเลือกระดับโลก 2016 ที่ประเทศญี่ปุ่นเป็นเจ้าภาพ ลูอิส เจราร์โด มาซีอัส ได้มอบใบแดงให้แก่เกียรติพงษ์ รัชตเกรียงไกร หัวหน้าผู้ฝึกสอนทีมชาติไทยยังคาใจลูกยางสาวไทย พ่ายญี่ปุ่น ลั่นตัดสินอย่างนี้ อนาคตกรรมการลำบาก นับเป็นใบแดงใบแรกที่เขาได้รับในชีวิต ของการทำหน้าที่ผู้ฝึกสอนใบแดงอะไรวะ? ชมอีกครั้ง คลิปวินาทีกรรมการตัดสินสุดกังขา "โค้ชอ๊อด" ถึงกับงง

ทั้งนี้ ยังมีชื่อของลูอิส เจราร์โด มาซีอัส ในการทำหน้าที่ผู้ตัดสินการแข่งกีฬาวอลเลย์บอลในโอลิมปิกฤดูร้อน 2016 ที่ประเทศบราซิลลูกยางสาวไทยยื่นสอบผู้ตัดสินเม็กซิโก - โพสต์ทูเดย์ ข่าวกีฬาลูกยางโลกสอบตัดสินกังขา'ไทย-ญี่ปุ่น' - คมชัดลึก

 กระแสตอบรับ 
จากการที่ลูอิส เจราร์โด มาซีอัส เคยทำหน้าที่ผู้ตัดสินในรายการวอลเลย์บอลเวิลด์กรังด์ปรีซ์ 2011 และวอลเลย์บอลชายชิงแชมป์โลก รุ่นอายุไม่เกิน 23 ปี 2015 ส่งผลให้เขาได้รับการยกย่องว่าเป็นผู้ตัดสินฝีมือดีคนหนึ่งของวงการวอลเลย์บอล

อย่างไรก็ตาม จากกรณีที่วอลเลย์บอลหญิงทีมชาติไทย พบวอลเลย์บอลหญิงทีมชาติญี่ปุ่น ในการแข่งขันวอลเลย์บอลหญิงในโอลิมปิกรอบคัดเลือกระดับโลก 2016 ที่ประเทศญี่ปุ่นเป็นเจ้าภาพ ผู้ชมหลายประเทศวิจารณ์ถึงเขาว่าเข้าข้างประเทศเจ้าภาพอย่างชัดเจนทีมตบยางสาวไทย เตรียมยื่นอุทธรณ์ 'FIVB' ประท้วงกรรมการ - กรุงเทพธุรกิจ รวมถึงมีการตั้งประเด็นอย่างกว้างขวางในสังคมออนไลน์ อาทิ เฟซบุ๊ก, อินสตาแกรม และพันทิป.คอมโซเชียลลุกเป็นไฟ! จวกยับกรรมการเม็กซิโก ทำสาวไทยพ่ายญี่ปุ่น 2-3 เซต

จากการที่ทางทีมชาติไทยได้มีการเรียกร้องให้ทำการตรวจสอบนั้น ทางสหพันธ์วอลเลย์บอลระหว่างประเทศไม่ได้ให้การยอมรับ โดยอ้างว่าไม่ได้ทำการอุธรณ์หรือประท้วงการตัดสินภายใน 1 ชั่วโมง หลังจากการแข่งขันเสร็จสิ้นFIVB เมินสอบจริยธรรมกรรมการเม็กซิโก-ทบทวนใช้แท็ปเลต - สยามกีฬาFIVB ยันไม่สอบ”ผู้ตัดสินชาวเม็กซิโก” ที่ทำหน้าที่ในเกมไทยแพ้ญี่ปุ่น
# คทรีน่า กลอส
คทรีน่า กลอส (ชื่อเล่น : เคที่) เกิดเมื่อวันที่ 31 ตุลาคม พ.ศ. 2522 เป็นทั้งนักแสดง นางแบบ นักร้อง และโปรดิวเซอร์ชาวไทย เริ่มเป็นที่รู้จักจากการแสดงภาพยนตร์ "อนึ่ง คิดถึงพอสังเขป รุ่น 2" ในปี พ.ศ. 2539 จากนั้นก็มีผลงานการแสดงต่าง ๆ ตามมาอีกหลายเรื่อง

นอกจากนี้ เธอยังก่อตั้งวงดนตรีกับเพื่อน ชื่อวง "วีนัส บัตเตอร์ฟลาย" ประกอบสมาชิกหญิง 4 คน ได้แก่ โหน่ง-พิมลักษณ์ กมลเพชร, เคที่-คทรีน่า กลอส, ตาล-จิตประภา ไมตรีจิตต์, เหน่ง-นิจกานต์ กมลเพชร และ อ๋อม-สริตา เสรีพุกกะณะ

นอกจากนี้ เธอยังมีผลงานอื่นนอกเหนือจากงานแสดง ร้องเพลง นั่นก็คืออาชีพดีเจ และบทบาทใหม่ของเธอ คือการนั่งแท่นเป็นโปรดิวเซอร์ภาพยนตร์ฟอร์มเล็ก “เพชฌฆาต” จากคนเบื้องหน้าสู่คนเบื้องหลัง ซึ่งก็ไม่ใช่ครั้งแรกที่เคที่กระโดดมารับงานเบื้องหลัง ก่อนนั้นเธอเคยร่วมงานและสร้างสรรค์รายการเรียลิตี้โชว์เฟ้นหาตลกรุ่นใหม่ “เดอะคอมเมเดียน ไทยแลนด์” มาแล้วอีกด้วย

ด้านชีวิตส่วนตัวและการศึกษา จบการศึกษาระดับปริญญาตรี มหาวิทยาลัยมหิดล ปัจจุบันเธอสมรสกับ ทอม วอลเลอร์ ผู้กำกับมือรางวัลและผู้สร้างภาพยนตร์ทั้งไทยและต่างประเทศ มีบุตร 2 คน

 ผลงาน 
 ละครโทรทัศน์ 
 2539 ละครเรื่อง รักข้ามคลอง ช่อง 3
 2539 ร้อยรสบทละคร ตอน แจ่มใสวัยคะนอง ช่อง 3
 2539 ร้อยรสบทละคร ตอน สองครอบเป็นหนึ่งครัว ช่อง 3
 2541 ละครเรื่อง สะพานรักสารสิน  ช่อง 3
 2541 ละครเรื่อง อุบัติเหตุ รับบท วิศนี ช่อง 3
 2544 ละครเรื่อง กองร้อย 501 ตอน แผ่นดินข้าใครอย่าแตะ ช่อง 7
 2545 ละครเรื่อง มนต์รักแม่น้ำมูล รับบท เดือน ช่อง 5
 2547 ละครเรื่อง เก่งไม่เก่ง ไม่เกี่ยว ช่อง 3
 2548 ละครเรื่อง รอยลิขิต ช่อง 3
 2548 ละครเรื่อง ข้ามขอบฟ้ามาเพื่อรัก ช่อง 3

 ภาพยนตร์ 
 อนึ่ง คิดถึงพอสังเขป รุ่น 2 (พ.ศ. 2539)
 ไม้ที พู่กัน แอนด์โซ่ยตี๋ (พ.ศ. 2539)
 แก๊งค์กระแทกก๊วนส์ เก๋ากวนเมือง (พ.ศ. 2540)
 ยุกยิ๊ก หัวใจ หยิกกัน (พ.ศ. 2540)
 เกมส์ซ่อนตาย (Deadly Games) (พ.ศ. 2545)
 หลบผี ผีไม่หลบ (พ.ศ. 2546)
 ภวังค์รัก (พ.ศ. 2557)

 งานเพลง 
 ร้องเพลง เบื่อง้อคนงอน คู่กับ อำพล ลำพูน
 อัลบั้ม Love Is Vol.1
 อัลบั้ม Songs From Different Scenes #4
 อัลบั้ม Venus Butterfly The First

 ผลงานอื่น 
 โปรดิวเซอร์ภาพยนตร์เรื่อง เพชฌฆาต
 สร้างสรรค์รายการเรียลิตี้โชว์เฟ้นหาตลกรุ่นใหม่ เดอะ คอมเมเดียน ไทยแลนด์
 โปรดิวเซอร์และร่วมเขียนบทภาพยนตร์เรื่อง นางนอน (2562)
# คนในอากาศ
คนในอากาศ (FAR AWAY) เป็นซิงเกิลของนัน-สุนันทา ยูรนิยม ในปี พ.ศ. 2559 สังกัดค่ายเพลงบ็อกซ์มิวสิก ในเครือมิวสิกมูฟเอนเตอร์เทนเมนต์ ประพันธ์คำร้องโดย สุนันทา ยูรนิยม ,สุดเขต จึงเจริญ ,อนันต์ ดาบเพ็ชรธิกรณ์ แต่งทำนองโดย สุนันทา ยูรนิยม ,เพิ่มศักดิ์ พิสิษฐ์สังฆการ ,สุดเขต จึงเจริญ ,อนันต์ ดาบเพ็ชรธิกรณ์ และเรียบเรียงโดย เพิ่มศักดิ์ พิสิษฐ์สังฆการ เพลงนี้ออกจำหน่ายในวันที่ 26 พฤษภาคม พ.ศ. 2559

เพลงนี้พูดถึง ความรู้สึกของคนๆ หนึ่ง ที่รู้สึกเหมือนตัวเองเป็นแค่เพียงอากาศที่อีกฝ่ายไม่เคยมองเห็น จึงพยายามทำทุกทางเพียงเพื่อให้คนๆ นั้นได้หันมามองและสนใจบ้าง แต่สุดท้ายก็อาจจะกลายเป็นเพียงอากาศ ที่คงไม่มีวันมองเห็น ด้วยเนื้อหาผสมกับซาวน์ที่ลงตัว จึงทำให้เพลง คนในอากาศ ถูกใจเหล่าคนที่ไร้ตัวตน ในสายตาของคนที่ตัวเองรักอยู่เสมอนัน สุนันทา กับซิงเกิ้ลใหม่เอาใจคนไร้ตัวตน คนในอากาศ

 การตอบรับ 
 ชาร์ต
ชาร์ต (พ.ศ. 2559)อันดับสูงสุด ไอทูนส์สโตร์ไทยแลนด์ ท็อปชาร์ต  73 Line Music Thailand Top 100 89
# สงครามฝิ่นครั้งที่สอง
สงครามฝิ่นครั้งที่สอง (, ตี้เอ้อร์ชื่ออาเพี่ยนจ้านเจิง), ยังเป็นที่รู้จักกันคือ สงครามอังกฤษ-จีนครั้งที่สอง, สงครามจีนครั้งที่สอง, สงครามแอร์โรว, หรือ การเดินทางเข้าสู่จีนของอังกฤษ-ฝรั่งเศส,Michel Vié, Histoire du Japon des origines a Meiji, PUF, p. 99. .  เป็นสงครามอาณานิคมซึ่งกินเวลา ตั้งแต่ ค.ศ. 1856 ถึง ค.ศ. 1860, ซึ่งจักรวรรดิบริติชและจักรวรรดิฝรั่งเศสร่วมมือกันทำสงครามกับราชวงศ์ชิงของจีน

เป็นความขัดแย้งครั้งใหญ่ครั้งที่สองในสงครามฝิ่น ซึ่งต่อสู้รบเพื่อสิทธิ์ในการนำเข้าฝิ่นสู่จีน และส่งผลทำให้ราชวงศ์ชิงพ่ายแพ้เป็นครั้งที่สอง และการบีบบังคับให้การค้าฝิ่นถูกกฏหมาย ทำให้เหล่าข้าราชการจีนหลายคนเชื่อว่าความขัดแย้งกับมหาอำนาจตะวันตกไม่ใช่เป็นการทำสงครามแบบโบราณอีกต่อไป แต่เป็นส่วนหนึ่งของวิกฤตชาติที่กำลังใกล้เข้ามา

ใน ค.ศ. 1860 กองกำลังทหารอังกฤษและฝรั่งเศสเข้าประชิดใกล้กับกรุงปักกิ่งและเข้าต่อสู้รบเพื่อบุกเข้าไปในเมือง การเจรจาสันติภาพได้ยุติลงอย่างรวดเร็ว และข้าหลวงใหญ่แห่งอังกฤษประจำจีนได้สั่งให้กองทหารต่างชาติบุกเข้าปล้นสะดมและทำลายพระราชวังฤดูร้อน ซึ่งเป็นพระราชวังและสวนหลวงที่พระจักรพรรดิต้าชิงใช้เป็นสถานที่บริหารราชการแผ่นดิน

ในระหว่างและหลังสงครามฝิ่นครั้งที่สอง รัฐบาลชิงถูกบีบบังคับให้ลงนามสนธิสัญญากับรัสเซีย เช่น สนธิสัญญาไอกุน และอนุสัญญาปักกิ่ง ส่งผลทำให้จีนต้องยกดินแดนที่มีพื้นที่ประมาณมากกว่า 1.5 ล้านตารางกิโลเมตรให้แก่รัสเซียในทางตะวันออกเฉียงเหนือและทางตะวันตกเฉียงเหนือ เมื่อสงครามสิ้นสุดลง รัฐบาลชิงสามารถพุ่งความสนใจไปที่การปราบกบฎไท่ผิงและรักษาการปกครองของตนเองเอาไว้ได้ นอกเหนือสื่งอื่นใด อนุสัญญาปักกิ่งต้องยกคาบสมุทรเกาลูนให้กับอังกฤษซึ่งเป็นส่วนหนึ่งของฮ่องกง

 ชื่อ 
คำว่า "ครั้งที่สอง"และ"สงครามแอร์โรว์" ต่างก็ถูกใช้ในวรรณกรรม สงครามฝิ่นครั้งที่สองหมายถึงหนึ่งในเป้าหมายทางยุทธศาสตร์ของอังกฤษ เพื่อทำให้การค้าฝิ่นถูกกฏหมาย ความพ่ายแพ้ของจีนยังเป็นการเปิดประเทศจีนทั้งหมดให้กับพ่อค้าอังกฤษและยกเว้นการเก็บภาษีนำเข้าต่างประเทศจากทางผ่านภายในประเทศ คำว่า "สงครามแอร์โรว์" หมายถึง ชื่อของเรือซึ่งเป็นตัวจุดชนวนของความขัดแย้งนี้
# ซัมซุง กาแลคซีเจ 7
ซัมซุง กาแลคซี่เจ 7 เป็นสมาร์ตโฟนรุ่นหนึ่ง ผลิตโดยซัมซุง เปิดตัวครั้งแรกเมื่อ ค.ศ.2015 และซัมซุง กาแลคซี่เจ 7 เวอร์ชัน 2 เปิดตัวครั้งแรกเมื่อ ค.ศ.2016 โดยปรับปรุงให้มี ความจุแบตเตอรี
และ แรม มากยิ่งขึ้น
# วัคซีนป้องกันโรคท้องร่วงจากเชื้อไวรัสโรตา
วัคซีนป้องกันโรคท้องร่วงจากเชื้อไวรัสโรตา เป็นวัคซีนที่ป้องกันการติดเชื้อไวรัสโรตา ซึ่งเป็นไวรัสสำคัญที่ก่อให้เกิดโรคท้องร่วงโดยเฉพาะในกลุ่มเด็กเล็ก วัคซีนสามารถป้องกันการเกิดท้องร่วงรุนแรงได้ร้อยละ 15-34 ในประเทศกำลังพัฒนา และ ป้องกันได้ถึงร้อยละ 37-96 ในประเทศที่พัฒนาแล้ว วัคซีนแสดงให้เห็นว่าสามารถลดอัตราการตายจากโรคท้องร่วงในเด็กเล็กได้ การให้ภูมิคุ้มกันในเด็กทารกสามารถลดการเกิดโรคท้องร่วงจากเชื้อไวรัสโรตาในคนที่มีอายุมากกว่า หรือคนที่ไม่ได้รับภูมิคุ้มกันได้ 

องค์การอนามัยโลกแนะนำวัคซีนป้องกันโรคท้องร่วงจากเชื้อไวรัสโรตาเป็นวัคซีนประจำ โดยเฉพาะในพื้นที่ที่พบอัตราป่วยได้บ่อย นอกจากการให้ภูมิคุ้มกันแล้ว ควรส่งเสริมการให้นมมารดา การรณรงค์การล้างมือ และ ส่งเสริมสุขาภิบาลอาหารและน้ำร่วมด้วย วัคซีนป้องกันโรคท้องร่วงจากเชื้อไวรัสโรตาบริหารวัคซีนโดยการให้ทางปาก และต้องให้ 2-3 ครั้ง สามารถเริ่มให้ได้ตั้งแต่เด็กมีอายุ 6 สัปดาห์เป็นต้นไป 

วัคซีนทำจากไวรัสที่ทำให้อ่อนแรงลง มีความปลอดภัยค่อนข้างสูงแม้ในกลุ่มผู้ป่วย HIV/AIDS แต่เดิมนั้น พบว่าวัคซีนป้องกันการติดเชื้อโรตารุ่นก่อนๆมีความสัมพันธ์กับการเกิดลำไส้กลืนกัน (intussusception) แต่วัคซีนรุ่นใหม่ไม่พบว่ามีความสัมพันธ์ชัดเจนกับการเกิดภาวะลำไส้กลืนกัน อย่างไรก็ดีเนื่องจากอาจมีความเสี่ยงอยู่ จึงไม่แนะนำให้ให้วัคซีนในทารกที่เคยมีประวัติว่ามีภาวะลำไส้กลืนกันมาก่อน 

วัคซีนป้องกันการติดเชื้อโรตาใช้ครั้งแรกในประเทศสหรัฐอเมริกาในปี 2006 และยังเป็นวัคซีนที่อยู่ในทะเบียนยาที่จำเป็นขององค์การอนามัยโลก ราคาขายส่งในปี 2014 อยู่ที่  6.96 ถึง 20.66 เหรียญสหรัฐฯ ต่อ 1 ครั้งการให้วัคซีน 

 ข้อมูลอ้างอิง
# ซามุแอล อูมตีตี
ซามุแอล ซเวส อูม ตีตี (; เกิดวันที่ 14 พฤศจิกายน พ.ศ. 2536) เป็นนักฟุตบอลชาวฝรั่งเศส ปัจจุบันลงเล่นในตำแหน่งเซ็นเตอร์แบ็กให้กับล็อสก์ลีลและทีมชาติฝรั่งเศส

สถิติอาชีพ
สโมสร

สโมสรฤดูกาลลีกถ้วย1ลีกคัพยุโรป2รวมลงเล่นประตูลงเล่นประตูลงเล่นประตูลงเล่นประตูลงเล่นประตูลียง 2011–121203030001802012–132610000613222013–1428010301004202014–153512010214022015–16281201040351รวม129380802221675Barcelona2016–172000—101040Career total13338080232201745
thumb|236x236px|Umtiti playing for U-19 France against U-19 Spain in 2012
1การแข่งขัน กุปเดอฟร็องส์

2รวมทั้งการแข่งขันยูฟ่ายูโรปาลีก และ ยูฟ่าแชมเปียนส์ลีก

3

ทีมชาติ

 National teamYearAppsGoalsFrance201640Total40
# โทรทัศน์ประเทศญี่ปุ่นใน ค.ศ. 1953
เหตุการณ์ที่เกิดขึ้นใน ค.ศ. 1953 ในโทรทัศน์ประเทศญี่ปุ่น

 เหตุการณ์ 
thumb|สถานีโทรทัศน์นิปปอน สถานีโทรทัศน์เชิงพาณิชย์แห่งแรกของประเทศญี่ปุ่น
thumb|มหากรรมเพลงขาว-แดง ครั้งที่ 4
 1 กุมภาพันธ์ - เอ็นเอชเค เริ่มออกอากาศโทรทัศน์ระบบขาวดำเป็นครั้งแรกในกรุงโตเกียว (สัญญาณเรียกขาน: JOAK-TV) ในเวลา 14:00 น.
 20 สิงหาคม - สถานีโทรทัศน์นิปปอน (NTV) เริ่มทดสอบสัญญาณ
 28 สิงหาคม - สถานีโทรทัศน์นิปปอน เริ่มออกอากาศอย่างเป็นทางการ (สัญญาณเรียกขาน: JOAX-TV) เป็นสถานีโทรทัศน์เชิงพาณิชย์แห่งแรกของประเทศ
 31 ธันวาคม - มหกรรมเพลงขาว-แดง เริ่มออกอากาศทางโทรทัศน์เป็นครั้งแรกในการจัดครั้งที่ 4 ณ โรงละครนิฮอน โดยออกอากาศควบคู่กับสถานีวิทยุรายการที่ 1 ของเอ็นเอชเค โดยมหกรรมนี้ออกอากาศต่อไปในทุกๆ ปี จนถึงปัจจุบัน

 ก่อตั้ง 
 1 กุมภาพันธ์ - เอ็นเอชเค (โทรทัศน์ภาคปกติ)
 28 สิงหาคม - สถานีโทรทัศน์นิปปอน
# วัคซีนป้องกันโรคหัดเยอรมัน
วัคซีนป้องกันโรคหัดเยอรมัน เป็นวัคซีนที่ป้องกันการติดเชื้อไวรัสหัดเยอรมัน (โรคหัดเยอรมัน (EN:Rubella)) โดยประมาณร้อยละ 95 ของผู้ที่ได้รับวัคซีนทั้งหมด พบว่ามีภูมิคุ้มกันโรคหลังจากได้รับวัคซีนครั้งแรกประมาณ 2 สัปดาห์ มักไม่พบโรคหัดเยอรมันในประเทศที่มีอัตราการให้ภูมิคุ้มกันต่อโรคนี้ในระดับสูง แต่หากเวลาต่อมาลดอัตราการให้ภูมิคุ้มกันโรคในเด็กลง มีความเป็นไปได้ที่อัตราการเกิดโรคหัดเยอรมันในทารกจะเพิ่มสูงขึ้น เนื่องจากเด็กหญิงที่เข้าสู่วัยเจริญพันธุ์ไม่มีภูมิคุ้มกันต่อโรคทั้งจากการติดเชื้อหรือการได้รับภูมิคุ้มกันมาก่อน ดังนั้นจึงมีความสำคัญที่จะต้องรักษาอัตราการให้วัคซีนโรคหัดเยอรมันให้สูงกว่าร้อยละ 80 ของประชากร 

องค์การอนามัยโลกแนะนำให้วัคซีนโรคหัดเยอรมันเป็นวัคซีนพื้นฐาน หากไม่สามารถให้ในประชากรทุกรายได้ อย่างน้อยควรจะให้ครอบคลุมหญิงวัยเจริญพันธุ์ แต่ไม่ควรให้วัคซีนโรคหัดเยอรมันแก่หญิงที่ตั้งครรภ์อยู่ หรือประชากรที่มีภาวะภูมิคุ้มกันบกพร่อง ส่วนใหญ่จะให้ วัคซีน 2 ครั้งแม้ว่าการให้วัคซีนเพียง 1 ครั้ง ทำให้มีภูมิคุ้มกันต่อโรคหัดเยอรมันไปได้ตลอดชีวิตก็ตาม 

 ผลข้างเคียงของวัคซีนมักไม่รุนแรง อาจมีอาการไข้ ผื่น และปวดบวมบริเวณที่ฉีด มีรายงานอาการปวดข้อหลังจากได้รับวัคซีน 1-3 สัปดาห์ในเพศหญิง พบอาการแพ้รุนแรงน้อยมาก วัคซีนที่มีจำหน่ายอาจเป็นวัคซีนเดี่ยว หรืออยู่รวมกับวัคซีนป้องกันโรคอื่นๆ เช่น MMR (Measles-Mumps-Rubella) หรือ MMRV (Measles-Mumps-Rubella-Varicella) 

วัคซีนป้องกันโรคหัดเยอรมันได้รับอนุญาตให้ใช้ครั้งแรกในปี 1969 และองค์การอนามัยโลกได้บรรจุให้อยู่ในทะเบียนยาจำเป็นพื้นฐาน ในปี 2014 ราคาขายส่งของวัคซีน MMR อยู่ที่ 0.24 เหรียญสหรัฐฯ ต่อ 1 ครั้งการฉีด

  อ้างอิง
# วัคซีนป้องกันโรคไอกรน
วัคซีนป้องกันโรคไอกรน เป็นวัคซีนที่ป้องกันอาการจากการติดเชื้อโรคไอกรน (เช่น ไอเป็นชุดๆ ไอออกเสียงวูป) วัคซีนป้องกันโรคไอกรนมี 2 ประเภท ได้แก่ วัคซีนชนิดมีเซลล์ (whole-cell) และวัคซีนชนิดไม่มีเซลล์(acellular) ประสิทธิภาพของวัคซีนชนิดมีเซลล์(whole-cell) นั้นป้องกันโรคได้โดยประมาณร้อยละ 78 ส่วนวัคซีนชนิดไม่มีเซลล์ (acellular) นั้นสามารถป้องกันได้ร้อยละ 71-85 ประสิทธิภาพของวัคซีนทั้งสองชนิดจะลดลงหลังฉีดร้อยละ 2-10 ต่อปี โดยวัคซีนชนิดไม่มีเซลล์นั้นจะมีประสิทธิภาพลดลงเร็วกว่าชนิดที่มีเซลล์  การให้วัคซีนใรหญิงตั้งครรภ์สามารถช่วยป้องกันในทารกได้ มีการคาดการณ์ว่าวัคซีนสามารถป้องกันโรคได้มากกว่า 500,000 คนในปี 2012. 

องค์การอนามัยโลก และ ศูนย์ควบคุมป้องกันโรคแห่งชาติสหรัฐอเมริกา แนะนำให้เด็กทุกคนได้รับวัคซีนไอกรน และวัคซีนได้อยู่ในแผนวัคซีนประจำ รวมถึงสำหรับผู้ป่วยที่ติดเชื้อ HIV ด้วย ส่วนใหญ่แล้วจะแนะนำให้ให้วัคซีน 3 ครั้ง โดยให้ครั้งแรกเมื่อเด็กอายุประมาณ 6 สัปดาห์ ในเด็กโตและวัยผู้ใหญ่นั้นสามารถให้ซ้ำได้อีก วัคซีนไอกรนไม่มีวัคซีนเดี่ยว โดยจะพบว่ามีแต่ประเภทที่รวมอยู่กับวัคซีนโรคอื่นเท่านั้น 

ในประเทศพัฒนาแล้วส่วนใหญ่จะใช้วัคซีนไอกรนชนิดที่ไม่มีเซลล์ เนื่องจากมีผลข้างเคียงน้อยกว่าชนิดที่มีเซลล์ ซึ่งผู้ที่ได้รับวัคซีนร้อยละ 10 ถึง 50 มีอาการบวมแดงบริเวณที่ฉีดและไข้ร่วมด้วย ผลข้างเคียงที่ทำให้เกิดอาการไข้ชัก และร้องไห้ต่อเนื่องในทารก พบได้น้อยกว่าร้อยละ 1 ส่วนวัคซีนที่ไม่มีเซลล์จะมีผลข้างเคียงที่ไม่รุนแรง เช่น ต่ำแหน่งฉีดบวมสั้นกว่าชนิดที่มีเซลล์ ทั้งสองชนิดไม่พบว่ามีความเกี่ยวข้องกับการเกิดความผิดปกติของระบบประสาท วัคซีนไอกรนทั้งสองชนิด โดยเฉพาะอย่างยิ่งชนิดที่มีเซลล์ เด็กยิ่งอายุน้อยจะเกิดผลข้างเคียงน้อยกว่าเด็กโต สำหรับวัคซีนชนิดมีเซลล์ไม่ควรใช้ในเด็กที่อายุมากกว่า 6 ปี 

วัคซีนไอกรนถูกพัฒนาอยู่ขึ้นในปี 1926 (พ.ศ. 2469) โดยวัคซีนนี้จัดอยู่ในบันทึกยาจำเป็นขององค์การอนามัยโลก วัคซีนไอกรนซึ่งเป็นรวมกับวัคซีนชนิดอื่น (บาดทะยัก  โปลิโอ และ Hemophilus influenza B) ราคาฉีดครั้งละ 15.41 เหรียญสหรัฐในปี 2014
# วิลเลียม สโตกส์ (แพทย์)
วิลเลียม สโตกส์ (1 ตุลาคม ค.ศ. 1804 – 10 มกราคม ค.ศ. 1878) เป็นแพทย์ชาวไอริช เกิดที่กรุงดับลิน เป็นบุตรของวิทลีย์ สโตกส์ ศาสตราจารย์ด้านการแพทย์ของมหาวิทยาลัยดับลินWilliam Stokes - Whonamedit เรียนที่โรงเรียนแพทย์ มหาวิทยาลัยเอดินบะระก่อนจะกลับไปทำงานที่โรงพยาบาลมีธในกรุงดับลิน สโตกส์แต่งตำราเกี่ยวกับโรคหัวใจและปอดที่สำคัญสองเล่มคือ A Treatise on the Diagnosis and Treatment of Diseases of the Chest (ตำราการวินิจฉัยและรักษาโรคทรวงอก; ค.ศ. 1837) และ The Diseases of the Heart and Aorta (ตำราโรคหัวใจและเอออร์ตา; ค.ศ. 1854) ในปี ค.ศ. 1858 เขาได้รับเลือกเป็นภาคีสมาชิกราชวิทยาลัยวิทยาศาสตร์แห่งสวีเดน สามปีต่อมา สโตกส์ได้รับเลือกเป็นภาคีสมาชิกราชสมาคมแห่งลอนดอน ก่อนจะดำรงตำแหน่งประธานราชวิทยาลัยไอร์แลนด์ระหว่างปี ค.ศ. 1874–1876 เขาเสียชีวิตที่เมืองโฮว์ธในปี ค.ศ. 1878

สโตกส์มีผลงานที่สำคัญคือ ร่วมกับจอห์น เชนอธิบายการหายใจเชน–สโตกส์J. Cheyne: A case of apoplexy in which the fleshy part of the heart was converted into fat. Dublin Hospital Reports, 1818, 2: 216-223. Reprinted in F. A. Willius & T. E. Keys: Cardiac Classics, 1941, pp. 317-320William Stokes (1854), "Fatty degeneration of the heart." In his: The Diseases of the Heart and Aorta Dublin, by alok mishra pp. 320–327. และร่วมกับรอเบิร์ต แอดัมส์อธิบายกลุ่มอาการแอดัมส์–สโตกส์Adams-Stokes syndrome - Whonamedit

ด้านชีวิตส่วนตัว สโตกส์แต่งงานกับแมรี แบล็ก มีบุตรด้วยกัน 3 คนคือ วิทลีย์ สโตกส์ (ค.ศ. 1830–1909) นักกฎหมายและนักวิชาการ, มาร์กาเรต สโตกส์ (ค.ศ. 1832–1900) นักโบราณคดีและวิลเลียม สโตกส์ (ค.ศ. 1838–1900) ศัลยแพทย์
# ฟีฟ่า 17
ฟีฟ่า 17  เป็นวิดีโอเกมจำลองฟุตบอลที่จัดจำหน่ายโดย อีเอ สปอร์ต ออกจำหน่ายในวันที่ 27 กันยายน ในแพลต์ฟอร์ม ไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360, และ เอกซ์บอกซ์ วัน

โดยเกมส์ FIFA 17 นั้น จะมีสิ่งที่เปลี่ยนแปลงหลายอย่าง ไม่ว่าจะเป็น การใช้เอนจิน Frostbite 3 แทน EA Ignite ซึ่งเป็นเกมแรกในตระกูล FIFA ที่ใช้เอนจินนี้ รวมถึงการเพิ่มโหมด The Journey ซึ่งเป็นโหมดเนื้อเรื่องที่ติดตามชีวิตของนักฟุตบอลดาวรุ่งชื่อว่า Alex Hunter นับว่าเป็นเกมภาคแรกของแฟรนไชส์ที่มีโหมดเนื้อเรื่อง